Hartă. Aproape toată țara este sub cod roșu de caniculă. Temperaturile ajung la 42 de grade
Zona aflată sub avertizare cod roșu de caniculă se extinde luni și marți, temperaturile urmând să ajungă la 42 de grade, potrivit Administrației Naționale de Meteorologie. Practic, aproape toată țara este sub avertizare cod roșu de caniculă, cu excepția a doar patru județe din Maramureș și Transilvania, unde este cod portocaliu. Medicii recomandă populației să evite expunerea la soare, îmbrăcămintea de culoare închisă și deplasările la orele prânzului.